NL8060BC21-06, NEC NL8060BC21-06 LCD-paneelverspreider | LCDs-Display.com
LCDs-Display.com is 'n spesialiteitsverskaffer van NEC NL8060BC21-06.
NEC NL8060BC21-06 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die NEC NL8060BC21-06-pdf datasheet of gedetailleerde spesifikasies van die NEC NL8060BC21-06 of ander NEC LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van NEC NL8060BC21-06 verspreider by LCDs-Display.com. E-pos ons: info@LCDs-Display.com
Verwante model vir "NL8060BC21-06"
Verwante sleutelwoorde vir "NL8060BC21-06" Seuntjie verdrink in drom reënwater | Maroela Media
Connor Weber. Foto: Verskaf
Die lewe van ŉ 20 maande oue seuntjie is Dinsdag met helder kleure en seepbelle by sy gunsteling-speelplek in die droogtegeteisterde Kaapstad gedenk nadat hy verlede week in ŉ drom met opgaarwater verdrink het.
Daniel Weber (34), die seuntjie, Connor, se pa, het Donderdag aan Maroela Media gesê hy en sy vrou, Debbie (37), was verlede Maandag by die werk toe die tragedie hom afgespeel het.
Die Weber-egpaar woon al lank in Kaapstad, maar het eers sowat vier maande gelede na ŉ nuwe huis in Rondebosch verhuis. Daar het hulle verskeie houers opgerig om reënwater mee op te vang. Al die houers, buiten ŉ ou asdrom wat deur die vorige inwoners agtergelaat is, is bedek.
“Ons het die ou asdrom ook gebruik om water mee op te vang want dit maak ŉ goeie houer. Die drom was met die ander houers toegepak. Soos die noodlot dit wou hê het ons die Sondag van die water uit dié drom gehaal en in ŉ klein swembadjie gegooi sodat die kinders daarin kon speel. Die drom het toe die Maandag oopgestaan,” het Weber gesê.
Connor, wat op 17 Februarie twee jaar oud sou word, en sy driejarige sussie was in die sorg van hul kinderoppasser. Connor het teen middagete soos gewoonlik buite die huis gespeel terwyl die kinderoppasser vir hom en sy sussie kos gemaak het.
“Sy sussie het voor die televisie gesit en Connor het in die voorerf gespeel. Hy het in ŉ stadium na die agterplaasf geglip waar die houers is. Ek vermoed hy wou met die water speel toe hy in die drom ingeval het.”
Weber het gesê die drom is sowat ŉ meter hoog, maar die watervlak was baie laag. Die kinderoppasser het op hom afgekom en teen 12:58 die oproep gemaak wat die egpaar se lewe vir ewig verander het.
“Ons was binne ses minute by die huis en het noodhulp toegepas totdat paramedici opgedaag en oorgeneem het. Connor is in die Rooikruis-kinderhospitaal behandel waar hy Saterdag gesterf het. Die personeel by die hospitaal het regtig alles wat hulle moontlik kon doen gedoen om sy lewe te red,” het Weber gesê.
Connor se gedenkdiens is Dinsdag by die trekkerpark in Keurboom gehou. Vriende en familie is versoek om kleurvol aan te trek, seepbelle te blaas, en in plaas daarvan om blomme te gee, eerder ŉ geldskenking aan die hospitaal te maak.
“Ons wou nie gehad het dat die geleentheid te hartseer moes wees nie, daarvan het ons oorgenoeg gehad. Connor het nooit hartseer geken nie, net geluk. Hy was ŉ regte nar, vol lewe en het die heeltyd gehardloop wanneer hy kon.”
Weber het gesê as daar iets goed uit die tragedie kan kom, is dit dat die hospitaal finansieel ondersteun word en dat daar genoeg bewusmaking geskep word om verdrinkings te verhoed.
“Dit was ŉ verskriklike tragiese ongeluk en so iets kan met enigiemand gebeur. ŉ Kind kan in die kleinste bietjie water verdrink, selfs in die badwater wat inwoners los om hul tuine mee nat te lei. Mense moet eerder oorversigtig wees. Almal wat water op een of ander manier probeer opvang moet seker maak kinders kan nie daarby uitkom nie. Ons het dit op die ergste moontlike manier geleer.”
Weber het gesê hulle wil ŉ geregistreerde nie-winsgewende trust op die been bring om die Rooikruis-hospitaal by te staan.
“Die hospitaal doen fantastiese werk. Hulle werk daagliks met 22 kinders wat veg om hul lewens en hanteer elke kind asof dit hul enigste pasiënt is, ongeag van hul ouers se finansiële posisie.” Hy het gesê die hospitaal is ŉ openbare instelling en is afhanklik van skenkings.
“Woorde kan nie die verlies van my seun se lewe beskryf nie, maar ons hoop die bewusmaking en befondsing help in die toekoms om ander kinders se lewens te red,” het hy gesê.
Dag Zero Kaapstad verdrinkings
So hartseer! Sterkte aan sy ouers.
Dis baie hartseer. Sterkte aan die ouers.
Ja n ongeluk gebeur in n oogwink ek as ouma wil vir julle al die sterkte in die wereld toewens en dan verstaan ek dat die droogte jul dwing om als moontlik te doen om julself deur dit te kry mag God jul styf vashou en mag Jul soma gou reen kry. My hart le aan skerwe vir julle
My seuntjie word in Februarie 2. My hart ruk vir julle. Ek weet nie hoe n ouer deur so iets staande bly nie. Baie sterkte, Jesus Christus sal julle styf vashou en vertroos.
Ai tog………..geen woorde nie. Baie sterkte aan die familie en geliefdes. Rus in vrede kleintjie…….
Driekie Grobler · 1 jaar gelede
Dis die tragieste van tragedies om n kind op die manier op daardie ouderdom te verloor. My hart gaan uit na die ouers en familie. Net God kan in sulke omstandighede troos.
My seuntjie word ook februarie 2. Mamma en pappa ek kan nie eers dink hoe julle ouer harte moet voel nie. Ek bid dat die Here vir julle vertroosting sal bied en dat julle harte sal genees. En vir die dagmoeder wil ek net se dit was n verskriklike ongeluk en ek hoop nie jy gaan jouself verwyt oor dit nie, dit was nie jou skuld nie, dit kon met enige een gebeur het. Baie sterkte vir julle as ouers. Jesus sal julle deur die moeilike tyd dra.
Ek is so verskriklik jammer vir julle hartseer en pyn …mag God julle telkemale troos xxx
‘n Seuntjie het in ons swembad verdrink met sy twee tienersussies by hom tewyl iemand vir hom lekkers in die huis gaan haal het. Ongelukkig gebeur so vinnig!
Hoe hanteer n ouer so iets…. my hart ruk uitmekaar vir jul ” My Innige meegevoel, mag God jul dra en vashou deur die hartseer tyd… RIP klein Connor…
Dis oneindig hartseer..my hart gaan uit na julle..woorde kan nie beskryf hoe seer dit is nie..Baie jammer🌷
Hartseer en verdriet oor die feesgety. My innige simpatie vir die ouers en 3 jarige sussie.